**Pravila takmičenja**

**1.** **Organizator** takmičenja je Uprava za obrazovanje i nauku Rijaseta Islamske zajednice u Bosni i Hercegovini, ul. Zelenih beretki br. 17, 71000 Sarajevo, u saradnji sa Uredom za društvenu brigu i Uredom za zekat.

**2.** **Naziv** takmičenja je: „Sira – životopis Muhammeda, a.s.“

**3.** **Djelo** na osnovu kojeg će se realizovati takmičenje je: **Sira – životopis posljednjeg Allahovog Poslanika**, autora prof. dr. hfz. Safveta Halilovića, u izdanju El-Kalema i IPF-a Zenica.

**4. Cilj** nagradnog takmičenja je proširivanje znanja o životu i djelu posljednjeg Allahovog poslanika, Muhammeda, a.s., te razvijanje navike čitanja u slobodno vrijeme.

**5.** **Pravo učešća** imaju svi zainteresovani učenici državnih srednjih škola u Bosne i Hercegovine, Hrvatske, Srbije, Austrije i Njemačke.

**6.** **Prijavni period je od** **1.9.2023. do 4.5.2024. godine.**

**7.** Punopravni učesnici takmičenja su samo oni učenici koji se **prijave** **na takmičenje** profesoru islamske vjeronauke u svojoj školi.

**8.** **Period pripreme** je od **1.1.2024.** godine do **31.5.2024.** godine.

**9.** **Način pripremanja za takmičenje:** Čitanjem djela **Sira – životopis posljednjeg Allahovog Poslanika,** pripremaju se za takmičenje. Nakon prikupljanja prijava putem muftijstava, Uprava će svim prijavljenim kandidatima poslati **Katalog pitanja** na osnovu kojih će biti izvršeno testiranje učenika.

**10.** **Datum takmičenja**: Takmičenje će biti realiziranou subotu **1.6.2024. godine** u **10.00** sati testiranjem NZOT testovima na osnovu dostavljenog kataloga pitanja.

**11.** **Način realizacije takmičenja:** Takmičenje će se realizirati NZOT-testovima znanja koji se rade pod šiframa. Sva pitanja na testu će biti isključivo iz navedenog djela. Testove će pripremiti i na teren distribuirati Uprava za obrazovanje i nauku. Test sadržava i uputstva o načinu popunjavanja testova, kao i anketni upitnik o djelu i takmičenju. Testiranje će biti realizirano istovremeno na svim lokacijama takmičenja koje će biti naknadno određene.

**12. Nagrade:**

* Dvadeset jednokratnih novčanih pomoći (stipendija) iz Fonda Bejtul-Mal, u iznosu od po **500,00 KM** koje dodjeljuje Ured za društvenu brigu Rijaseta Islamske zajednice u Bosni i Hercegovini i Ured za zekat, za kandidate koji osvoje najveći broj bodova na takmičenju.
* **Studijsko putovanje u Istanbul u periodu od 29.6. do 7.7.2024. godine za 35 najuspješnijih učenika** (Po regionalnom modelu, sa područja svakog muftijstva će ići najmanje jedan učenik koji postigne najveći broj bodova na području svog muftiluka, a koji nije dobitnik stipendije.) U pratnji ovih učenika će ići i po jedan nastavnik islamske vjeronauke sa područja svakog muftiluka, a kojeg predloži muftijstvo.

**13.** **Pregled testova:** regularnost takmičenja, će pratiti Komisije koju će imenovati Muftijstvo na svom nivou i Centrala komisija koju će imenovati Uprava za obrazovanje i nauku.

**14.** **Objava rezultata**: Nakon što Komisija na nivou muftijstva utvrdi rang-listu učesnika sa rezultatima, dešifrirat će se pobjednici.

Žalbeni rok traje sat vremena po okončanju testiranja. Žalbe se upućuju na mail uoin@rijaset.ba. Komisija će pregledati eventualne žalbe i odgovoriti na njih. Objavom rezultata na web-portalu <https://preporod.info> konačni rezultati postaju i zvanični.

Na oglasnoj ploči lokacije na kojoj bude realizirano takmičenje bit će objavljeni rezultati učesnika u takmičenju, a na web-portalu <https://preporod.info> bit će objavljen konačni spisak nagrađenih učenika, njihovih škola i vjeroučitelja, kako u pogledu stipendija, tako i u pogledu studijskog putovanja.

**15.** Svi učesnici takmičenja prihvataju **Pravila takmičenja**.

**16.** **Organizator zadržava** **pravo izmjene postavljenih rokova i ostalih odredbi** u slučaju nepredviđenih okolnosti.

**17.** **U slučaju spora** između Organizatora i sudionika takmičenja nadležan je Rijaset Islamske zajednice.

**18.** **Podaci i pravila takmičenja** bit će objavljeni na web-portalu Islamske zajednice: <https://preporod.info>, 29.12.2023. godine, a o istom je upućen dopis svim mešihatima, muftijstvima i ministarstvima obrazovanja u Bosni i Hercegovini.